JohanHeinsen/ENO huggingface dataset:
Viborger Samler, 1840-08-20
Aalborg, den 18de August. Den sidste Orcan har, ledsaget af Høivande og Regn, desværre anrettet bedrøvelig Skade, saavel paa Bygninger og Kreaturer som paa Jordafgrøden. Jfølge paalidelig Beretning fra Hanherred har alene den lille Ø Ølands Beboere fristet den haarde Skjæbne, at miste 300 Faar, 46 Fækreaturer, og 1 Hest, hvilken Sidste med knuste Laar var dreven op paa Landet. Broust Sogn er alene blevet berøvet 40 Faar. Denne der lidte Ulykke tilskrives væsentligt Høivandet forenet med de nedstyrtede Regnstrømme. J Skræm, Kollerup, Kjettrup, Gjøttrup, Aggersborg og Beistrup Sogne i Øster=Hanherred har Orkanen omstyrtet ikke færre end 20 Huuslængder, for en stor Deel af nyopførte Bygninger. Den Markerne tilføiede Skade vil neppe være saa stor, da Regnen afbødede paa Stormens Virkninger. Dog er endeel Rug og Byg afveiret og meget Korn nedslaaet, hvilket Sidste imidlertid forhaabentlig vil kunne reise sig igjen ved bedre Veirlig. Derimod er der paa de Marker, hvor Rapsen endnu et havde kunne indbjerges, anrettet meget Skade. Saaledes skal paa en Herregaard i Øster=Hanherred, hvis Eier havde Haab om et Udbytte af 400 Tdr. Raps, den halve Deel være gaaet tabt i Stormen. Desværre er det kunat befrygte, at flere Ulykker endnu ville spores, end de, der allerede ere komne til vor Kundskab. – Kuffen "de jonge Florenz, fra Rouen bestemt ballastet til Østersøen, er i Stormen strandet paa Hirtsholmen. Besætningen er bjerget. Endvidere er Briggen "Najaden", ført af Capt. P. Rüge og tilhørende Huset C. Birch & Comp. i Kiel, strandet en Miil fra Frederikshavn. Ulykkeligviis blev af Besætningen kun 1 Matros bjerget. Over sidstnævnte Skib er berammet Auction til den 27de August. Gaarden Leerbeck er ikke, som sidst meldt, solgt for 28,000, men for 45,000 Rbd., hvorimod den førstnævnte Sum er det Beløb, som Sælgeren har avanceret ved Handelen. Den samme Gaard blev for endeel Aar tilbage kjøbt af Hr. Poppe i Wandsbeck for circa 4,000 Rbd. (incl. Skatte= og øvrige Restancer, og er nu solgt for 45,000, uden at der vides, at den har modtaget synderlige Forbedringer. Den afgiver saaledes et mærkeligt Exempel paa den enorme Høide, hvortil Landeiendommene i det sidste Tidsrum ere stegne i Værdi, eller maaskee rettere i Priis. (Aalb. Av.)
Viborger Samler, 1840-08-20
Landmilice-Sessionerne i 2det jydske District for 1841 afholdes iaar saaledes: J Fjerritzlev den 15de Septbr., i Nyekjøbing den 17de 18de og 19de Septbr., i Thisted den 21de, 2de, 23de og 24de Septbr., i Westervig Thinghuus den 26de, 28de og 25de Septbr., i Lemvig den 1ste, 2den og 3die October, i Ringkjøbing den 5te, 6te, 7de, 8de, 9de og 10de October, i Holstebroe den 12te. 13de, 14de, 15de, 16de, 17de og 19de October, i Grenaae den 23de og 24de October, i Ebel loft den 26de og 27de October, i Thorsager den 29de og 30te October, i Randers den 2den, 3die, 4de, 5te, 6te, 7de, 9de og 10de Novbr.
Viborger Samler, 1840-08-20
Kjøbenhavns Børs=Cours, den 18de August. Hamborg 2 M. - a vista 197. Obligationer (uden Renter) 98 1/2 a 99. Nationalbank-Obligationer (af Laanet den 4de Februar 1820. 101 a 101 1/2 Rbd. r. S. Disconto 4 pCent. Nationalbank=Actier 98 i r. S.
Viborger Samler, 1840-08-20
Agger Kanals Skibsliste. Jndk. Den 6te August. N. Mathiesen fra Drammen til Skive med Trælast. M. Jacobsen fra Christiansand til Thisted med Trælast. Den 7de P. Johnsen fra Grimstad, til Lemvig; L. C. Andersen fra Grimstad til Thisted; J. Rosenvold fra Mandal til Thisted; J. Jørgensen fra Christiansand til Struer; T. Dahl fra Christiansand til Thisted; Alle med Trælast. Chr. Nielsen fra Christiania til Nykjøb. med Trælast og Salt. Den 8de: Sv. Thomsen fra Grimst. til Lemvig; O. Jensen fra Grimst. til Thisted; M. Nielsen, fra Grimst. til Lemvig; D. Gundersen fra Christiansand til Struer; A. Thorsen fra Mandal til Lemvig; Alle med Trælast. Den 10de L. Gundersen fra Grimstad til Nykjøbing med Trælast. Den 11te: A. Fresnæs fra Christiansand til Nykjøbing med Trælast. Den 12te: N. A. Frost fra Klitmøller til Thisted med Salt. – Udg. Den 4de August: A. R. Hansen fra Nykjøbing til London med Havre. J. P. Kløvborg fra Thisted til Altona med Byg frø. H. Krøger fra Thisted til London med Havre, Stæhr fra Thisted til Southampton med Havre. B. T. Reiersen til Mandal fra Lemvig med Korn. P. Anthonisen til Mandal fra Lemvig med Korn. H. Thorstensen til Mandal fra Lemvig ball. Den 5te: W. Kjeldsen til Mandal fra Struer med Korn. Den 5te M. H. Jessen fra Struer, til London med Havre. N. V. Lind af Aalborg fra Nykjøbing og Struer til England med Havre. Den 7de: Chr. B. Krogh fra Lemvig til Mandal med Korn. Den 8de: C. O. Damsgaard fra Lemvig til Newcastle med Havre. Den 12te: J. P. Backhuus; H. H. Tilman; Alb. Mühlman; Alle fra Thisted til London med Havre. N. P. Madsen fra Skive til Holland med Rug og Byg. J. P. Andersen fra Thisted, til London med Havre.
Viborger Samler, 1840-08-20
Reisende. Med Dagvognen fra Viborg til Randers, den 19de August : Frue Etatsraadinde de Leth. Jomfrue Mehl, Hr. Timm, Discipel Bahnson, Jomfrue Stilling, Provst Michelsen, Toldcasserer Winkel, Student Meinert, Discipel Aagaard.
Viborger Samler, 1840-08-20
AVERTISSEMENTS. At jeg har nedsat mig her i Byen som Bagermester, og at jeg fra imorgen af daglig har Udsalg af saavel Rug, som Hvedebrød, undlader jeg ikke at bringe til de Æredes Kundskab, der ville forunde mig deres Søgning, forsikkrende mine Kunder den reeleste Behandling. Min Boepæl er hos Uhrmager D. Fog i St. Mathiasgade. Viborg, den 20de August 1840. L. A. Høyer, jun.
Viborger Samler, 1840-08-20
J disse Dage har forladt Pressen: Syv Aar i Nordgrønland, af Joh. Chr. Wilh. Funch, Sognepræst for Thostrup og Roum Menigheder, og faaes heftet i stivt Omslag for 1 Rbd. i de fleste af Landets Boglader samt hos Forlæggeren. P. C. Kabell.
Viborger Samler, 1840-08-20
Almanakker for 18de. P. C. Kabell. faaes hos Opbydelse. 479 Rbd. 5 Mk. 11 s. umyndiges Midler.
Viborger Samler, 1840-08-20
under Middelsom og Sønderlyng Herreders Overformynderi kunne mod lovbefalet Sikkerhed erholdes tillaans. Middelsom og Sønderlyng Herreders almindelige Overformynderi. Viborg, den 19de August 1840 Rd.
Viborger Samler, 1840-08-20
For en duelig Huusjomfrue, der kan paatage sig at bestyre Huusholdningen paa en Herregaard af Middelstørrelse, er Condition ledig til 1ste November. Reflecterende herpaa melder sig paa Bogtrykkeriet i Viborg.
Viborger Samler, 1840-08-20
De ærede Abonnenter paa d. Bl., der restere med Contingent for 2det Halvaar 1839 og 1ste Halvaar 1840, erindres og med første at berigtige samme. Udgiveren.
Viborger Samler, 1840-08-22
No. 134. Kongelig allerne privilegeret. 68 Aarg. borg Stifts-Tidende. Forsendes med Brevposten i Danmark og Hertugdømmerne. Coraarareneurerstaaer overorsortere. Løverdagen den 22de August 1840. Coraarareneurerstaaer overorsortere. Løverdagen den 22de August 1840. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.
Viborger Samler, 1840-08-22
Nyeste Postefterretninger. Frankerig. Paris, den 12te August. Louis Napoleon, escorteret af et stærkt Detaschement Municipalgardister, er ved Midnatstid ankommen til Paris. Han er foreløbig bragt til Conciergeriet, men skal om nogle Dage transporteres til Luxembourg-Fængslet. De Papirer og Brevskaber, de franske Auctoriteter have bemægtiget sig ombord paa det engelske Dampskib, der ilandsatte Louis Napoleon og hans Medsammensvorne paa den franske Kyst, have, efter Journ. du Havre, ført til vigtige Opdagelser. Der var ifjor et temmelig almindeligt udbredt Rygte om en Forbindelse, der havde til Formaal at opsnappe og bortføre Kongen og den kongelige Familie fra Slottet En. Udkastet til dette Complot skyldtes den senere bekjendtblevne Crony Chanel, der forelagde Prindsen sin Plan. Louis Napoleon antog Forslaget, og udbetalte Crouy-Chanel en Sum af 250,000 Fres. Naar man betænker, at der i det minde ste udfordredes 600 Md. for at iværksætte Planen, kan Summen ikke ansees for høi. Politipræfecten kom imidlertid paa Spor efter Sagen, og Bortførelsesplanen mislykkedes. Marschal Grard maatte melde Prindsen, at Alt var opdaget, og opfordre ham til ikke for Fremtiden at pønse paa Anslag, der kun kunde sætte ham i et latterligt Lys. – Flere fornemme Personer skulle være stærkt compromitterede.
Viborger Samler, 1840-08-22
Paris, den 14de Aug. Der skrives fra Lion d'Angers: "Chorans begynde atter at røre sig i vor Egn; de have holdt en Slags politisk Kongres paa et vel bekjendt Slot i Communen la Poueze; mange Landjunkere, fra Vender og Bretagne vare her forsamlede. En gammel Chouanschef har begivet sig til Bourmont (Faderen); en ung (?) Mand, der har erhvervet en sørgelig Celebritet i vore Borgerkrige i Aarene 1796, 1799, 1815 og 1832, og der i nogle Aar har opholdt sig i Udlander, er kommen igjennem Staden Lyon. Han var iført en Blouse, og havde en bred Bondehat paa Hovedet Vore Præster ere Dag og Nat i Bevægelse; der siges, at visse Personer søge at formaae de unge Conscriberede til ikke at begive sig paa Marschen. - Dronningen af Englands Tale i Anledning af Parlementets Prorogation har efterladt hos vore Regjeringsmænd et ligesaa dybt som ubehageligt Jndtryk. Constitutionnel tilstaaer at have været af den Mening, at Lord Palmerstons forsonende Ord bebudede en Tilbagevenden til den i de sidste 10 Aar fulgte Politik. Thiers har sandsynligviis haabet, at Dronningens Tale vilde berøre Forholdene med Frankerig paa en nogenlunde tilfredsstillende Maade. Dette Haab er glippet. Om Conseilspræsidenten endnu vil udvise meere Eftergivenhed, end han hidtil har lagt for Dagen, er endnu ganske uafgjort. En af hans Journaler siger: "Tractaten af 15de Juli maa tilintetgjøres; Lord Palmerston maa udtræde af det engelske Cabinet; Freden er umulig, saalænge Lorden staaer i Spidsen for de udenlandske Anliggender. – Jmidlertid iagttage de egentlige ministerielle Blade en dyb Taushed, hvilket ikke synes at antyde, at det skulde være Thiers's Beslutning at gjøre sin Politik gieldende ved Vaabenmagt. Udrustningerne drives imidlertid med Jver, Fæstningerne sættes i Forsvarstand, og Kystbatterierne forsynes med Skyts.
Viborger Samler, 1840-08-22
Man forsikkrer, at det hollandske Cabinet har til Hensigt at foreslaae de europæiske Sømagter af anden Rang, (Belgien, Danmark, Sverrig, Sardinien og Spanien) en Alliance med den forenede nordamericanske Fristat, for, i Tilfælde af Krig, at kunne gjøre det Princip gieldende: Frit Skib, fri Ladning. – Man veed med Vished, at den nordamericanske Fristats Minister i Paris har erklæret Conseilspræsidenten, at Republiken havde besluttet at opretholde de Neutrales Rettigheder imod Alle og Enhver, og ikke at taale de Anmasselser, som England tillod sig under Keiserens Regimente.
Viborger Samler, 1840-08-22
Nationalgarden i Boulogne vil tilstille Kongen en Petition og Benaadning for General Montholon.
Viborger Samler, 1840-08-22
Storbritannien og Jrland. London, d. 14de August. J Staden Colne og Omegn er atter forefalden en alvorlig Tumult. Pøbelen angreb Politiet, der maatte kalde Militairet til Hielp for at faae Bugt med Oprørerne. En Fabricant er falden i Haandgemænget; flere Jndivider ere saarede.
Viborger Samler, 1840-08-22
Velgien. Brüssel, den 13de August. Jforgaars Aftes og Nat fandt alvorlige Uroligheder Sted her i Staden. Et stort Antal af den berygtede Kats Tilhængere, begik grove Uordener i et Værtshuus; flere Politiofficianter mishandledes, og een af disse dræbtes endog ved et Knivstik. Først Kl. 1 om Natten lykkedes det tre Compagnier Jnfanterie at gjenoprette Roligheden. Værtshuset blev indtaget med Storm, og ødelagt. Aarsagen til disse Excesser er følgende: Kats var tilligemed 16 Kammerater dømt af Assiseretten til Fængselstraf, fordi de havde insulteret en Politicommissair, deres Begjering om Dommens Cassation var bleven afslaaet. Førend Kats begav sig til sit Fængsel, holdt han en Tale til sine republicanske Staldbrødre, der udbrølede: "Kats leve!" – Da Politiet vilde skride imellem, begyndte Tumulten. Nu er Staden rolig.
Viborger Samler, 1840-08-22
Sachsen. Dresden, den 13de Aug. Kongen og Dronningen af Preussen ere ankomne hertil, og have begivet sig til den kongl. Sommerresidents, hvor Keiserinden opholder sig. Kongen af Preussen har modtaget de to russiske Ministre, Greven af Nesselrode og Tatitschew, den preussiske Minister, Greven af Maltzan, og Fyrsten af Metternich. Deres Forhandlinger skulle kun angaae Fredens Opretholdelse.
Viborger Samler, 1840-08-22
Østerrig. Wien, den 10de Aug. De i Galizien stedfundne Uroligheder ere dæmpede. Jblandt Deeltagerne ere flere militaire Personer; adskillige polske Damer, have spillet en virksom Rolle i Complottet.
Viborger Samler, 1840-08-22
Orienten. Leipz. Allg. Zeit. meddeler fra Constantinopel (29de Juli) en Artikel, hvis Forfatter vil vide, at den unge Storsultans Liv har svævet i stor Fare. Storherren deeltog i et af 9 af de høieste Embedsmænd – forhenværende Janitscharer – foranstaltet Banket. Under Maaltidet bortfjernede fire af Gjesterne sig; de øvrige tilkastede hverandre hemmelighedsfulde Tegn, saa at Sultanen pludselig forlod Maaltidet, skred med Hurtighed og Aandsnærværelse igjennem Forværelset, og kaldte sit talrige Følge til Hjelp. Sex af de Sammensvorne bleve fængslede; tre ere undkomne. Under Torturen skal en af Forbryderne have erklæret, at det var de Sammensvornes Hensigt at myrde Sultanen, og sætte dennes Broder paa Thronen. - Siden dette Anslag lader Sultanen sig bevogte i sit Palads af 1/3 af Garnisonen. Samme Correspondent, der skriver i fransk Jnteresse, vil vide, at Grev Pontois har erklæret, at Fiendtlighederne imellem Tyrkiet og Ægypten ville være endte om sex Uger (?).
Viborger Samler, 1840-08-22
Toulon, den 8de August. Jmorges ankom paa Reden Dampbaaden "Papin" fra Alexandrien. Perier, som var afsendt til Vicekongen fra det franske Cabinet, var ombord, og medbragte Depescher, der strax befordredes til Paris. Periers Nærværelse i Alexandrien havde sat Consulerne i utrættet Virksomhed. Man vil vide, at han er Overbringer af en af ham sluttet Overeenskomst og Tractat imellem Frankerig og Mehemed Ali. Naar Vicekongen faaer Underretning om Londoner-Tractatens Afslutning, vil han sikkert hellere vove det yderste, end underkaste sig.
Viborger Samler, 1840-08-22
Jfølge Efterretninger fra Alexandrien af 15de og 19de Juli synes det, at Jnsurrectionen i Syrien ingenlunde er dæmpet. Flere drusiske Stammer skulle endog have afsat deres Fyrste, den bekiendte Emir Beschir, og udvalgt en ny Emir, ved Navn Faour, hvis Fader i sin Tid var Emir. - Ogsaa fra Wien skrives under 10de August, at de gunstige Efterretninger og de ægyptiske Vaabens Fremgang i Syrien ere noget overdrevne. Opstanden er ingenlunde dæmpet overalt. Der hersker Gjæring i Omegnen af Horan, hvis Jndbyggere hidtil forholdt sig rolige.
Viborger Samler, 1840-08-22
Endelig melder Semaphore de Mars, i et Brev fra Alexandrien af 27de Juli, at Perier har havt det Hverv at erholde af Mehemed Ali Modificationer i de af denne tilbudne Fredsbetingelser, for at det franske Cabinet kunde sættes istand til at opstille et Contra Project imod Londoner-Tractaten. Efterat Mehemed længe havde viist sig ubøielig, og erklæret, at han vilde underhandle directe med Porten, skal han omsider have lovet, at han vel vilde tilbagelevere Flaaden, men at han ikke kunde bestemme noget Tidspunct for Flaadens Afseiling.
Viborger Samler, 1840-08-22
Om faa Dage kunne vi vente vigtige Efterretninger fra Orienten.
Viborger Samler, 1840-08-22
Handels=Efterretninger. London, den 14de August. Barometret falder dybere, og vi have hyppige og stærke Jlinger, der dog ikke kunne gjøre nogen væsentlig Skade, naar tilstrækkelig Vind og stærkt Solskin følge efter, for at tørre Kornet, der nu er meiet overalt. Dog vilde megen Væde være skadelig, og paa Grund af det ubestandige Veirligt er vort Marked fast for Hvede under Laas. Tolden paa Hvede er 10 S. 8 d. Gjennemsnitspriserne den 5te August: Hvede, 72 S. 10 d.; Byg, 33 S.; Havre, 30 S.; Rug, 37 s.; Erter, 45 S. 11 d.
Viborger Samler, 1840-08-22
J Aaret 1839 var der i Fængslerne i England og Wales et meget betydeligt Antal unge Mennesker under 17 Aar, nemlig 11414 Drenge og 2156 Piger.
Viborger Samler, 1840-08-22
Maadelighedsselskabet i New York har nylig udgivet en Bekjendtgjørelse, hvori paastaaes, at der i de forenede Stater gives ikke mindre end 500,000 notoriske Drukkenbolte. Da Unionens hele Befolkning anslaaes til 16 Mill. Mennesker, og deriblandt ere 4 Mill. voxne Mandspersoner, saa kommer derved i Gjennemsnit en Drukkenholt paa otte Personer.
Viborger Samler, 1840-08-22
Jndenlandske Efterretninger.
Viborger Samler, 1840-08-22
Kjøbenhavn. Den 18de August afsagde Hof= og Stadsretten Domi den mod Redacteuren af den Frisindede", Claudius Rosenhoff, anlagte Justitssag i Anledning af de i Nr. 9, 12 og 16 af bemeldte Blad for indeværende Aar indførte Artikler, betitlede: "Reformværket; "Nu er det Tid, "Folkets Tillid og Kongens Oprigtighed." Dommen lyder paa 2 Aars Censur, at regne efter Udløbet af det ene Aars Censur i Anledning af Sagen med Pastor Rothe, samt 300 Rbd. Mulct. (Kbhp.) Procurator Lihme er bestikket til som Actor at anlægge Sag mod forhenv. Redacteur, af "den Frisindede i Anledning af det i Bladet indførte Digt: "Hvad kan det hielpe."
Viborger Samler, 1840-08-22
En dansk Oversættelse vil om kort Tid udkomme af et Skrift, der vist vil have stor Jnteresse for Danske, nemlig Steffens's Mindeskrifter, i hvis første Bind han fremstiller sit Ungdomsliv, sit Forhold til den bekjendte Heibergske Sag, sin Spænding med Regjeringen og Grunden, hvorfor han maatte forlade Danmark. De første Bind sagdes allerede at skulle udkomme til Paaske messen; men formodentlig var der en eller anden Grund, som afholdt ham derfra. Oversættelsen vil blive besørget af Hr. Schaldemose paa Hr. Bog- og Papirhandler Steens Forlag. (Aalb. Av.)
Viborger Samler, 1840-08-22
En af Kbhvns. Journal=Koryphæer, Oxla-Lehmann, er nylig reist til Hamborg. Rygtet siger, at hans Reise gielder meget længere, nemlig til Nordamerica, og at han ikke vil komme mere tilbage; men det er at haabe, at det ikke vil bekræfte sig. - Licentiat Hermannsen, der fjor reiste til Orienten, paa de orientalske Sprogs Studium, opholder sig nu for Tiden i Rom, hvor han agter at forblive i længere Tid. Det theologiske Facultet i Kbhvn, har nylig decreteret ham en Understøttelse, for at han ved Universiteterne udenlands kan studere den rene evangeliske Lære. (Ah. A.)
Viborger Samler, 1840-08-22
En Jndsender, der anseer det for sin Pligt at yde Naadessecretariatet Hielp til i paakommende Tilfælde bedre at kunne vurdere de Søgendes Competence, meddeler i "Forl.", at der i en af Landets fjerne Egne lever en høi Embedsmand, som i aarlig Gage har c. 3000 Rbd. Jfølge den Yndest, han nød hos Regjeringen, har han jevnthen erholdt store Naadesbeviisninger, iblandt hvilke, at hans 3 Sønner, uden at have nogen sær Adkomst, ere blevne anbragte i indbringende Embeder, og at for mere end et Decennium siden en af hans Døttre har faaet en Pension af 400 Rbd. aarlig. Med Guds Hielp er dette det eneste Exempel i Landet paa, at en Fader i levende Live og med en stor Gage har belastet Staten med den ham selv paahvilende Forpligtelse, at underholde hans Børn.
Viborger Samler, 1840-08-22
Skuespiller Carl Pallesen, som ved sin anden nye Optrædelse paa det tydske Theater atter tillod sig Udfald mod den kgl. Theaterdirection, har nu, efter en Opfordring til ham i Kjøbenhavnsposten, lovet med det Allerførste at afgive Forklaring angaaende sit Forhold til den kgl. Theaterdirection, og beder Publicum indtil da at opsætte sin Dom i saa Henseende."
Viborger Samler, 1840-08-22
Den i Aalb. Avis meddeelte Efterretning om Ole Kollerøds Overfald paa Pastor Visbye er saa aldeles ugrundet, at Pastor V., dengang Efterretningen meddeeltes, ikke engang havde talt med Kollerød. (L. F. T.) Paa Hjørnet af Kongens Nytorv og Ny-Adelgade No. 323 i Khvn, har en Hr. Rhomell anlagt en Fabrik, hvor der forfærdiges Frictionssvovlstikker, Frictionssvamp- og Frictionsvoxlys, der endog siges at skulle overgaae de udenlandske, og sælges til yderst billige Priser. Roeskildske Stænder. Da Andragendet fra Studentersamfundet i det nittende Møde foretoges, yttrede Præsidenten, at han som Universitetets Deputerede ønskede at deeltage i Discussionerne, og Præsidiet overtoges derpaa af Vicepræsidenten. Producenten (Algreen-Ussing) erklærede, at Studentersamfundet efter hans Formening ikke havde nogen sund Rod i sig, og at dets Ophør ikke er til nogen videre Skade; paa den anden Side saae han heller ingen Fare i dets Bestaaen, men troede, at det inden kort Tid vilde have opløst sig selv, uden at man behøvede at have kort ved det Præsidenten og Prof. Clausen forsvarede Consistoriets Fremgangsmaade; den kongl. Commissarius bemærkede, at Lovsproget under Navnet Studenter, som ere underkastede Consistoriums Øvrighedsmyndighed, indbefatter ogsaa ubefordrede Candidater, som ikke paa nogen bestemt Maade ere udtraadte af deres Forbindelse med Universitetet: Biskop Mynster og Justitsr. Salicath forsvarede ligeledes Consistoriums Fremgangsmaade; Kammerh. Benzon, Etatsr. Stenfeldt, Propr. Hansen, Amtmand Reergaard og Justitsr. Skibsted yttrede, at Consistorium fortiente Tak og Erkjendtlighed for sin Fremgangsmaade i denne Sag, Procurator Rye meente, som han for har meent, at Ovrighedens Decreter burde underkastes Domstolenes Bedømmelse, og Kammerr. Drewsen, at man kunde have ventet med at opløse Studentersamfundet, indtil det havde gjort sig skyldigt i Misbrug. Resultatet af Afstemningen (hvori Præsidenten og Prof. Clausen ikke deeltoge) have vi tidligere meddeelt. J det tyvende Møde oplæste Godseier Tutein det af ham indgivne Forslag om, at Adgangen til Postforsendelse maa staae aaben for alle Journaler og Tidender. Forslaget, der understøttedes af Statsr. Hvidt, Prof. Clausen, Justitsraad Salicath, Kammerr. Drewsen og Proc. Rye, bekæmpedes kun af den kongl. Commissarius. Med 55 St. mod 2 besluttedes en Comits: Godseier Tutein (46 St.), Cancellieraad Deichmann (41) og Prof. Clausen (27). - Agen Voigt oplæste derefter det af ham indgivne Andragende om Jernbaneanlægene i Hertugdømmerne. Forslaget gaaer ud paa, "at det, forinden der meddeles Approbation paa Anlægget af nogensomhelst Jernbane, maa blive taget under den nøieste Overveielse, om ikke den Bane, som er intenderet at anlægges over Husum til Tønningen, maatte have Fortrin for en Jernbane, der vilde erholde sit Ende punkt paa eller ved Grændsen af de Danske Stater." Med 50 Stemmer mod 8 besluttedes en Comite. Etatsraad Hvidt III (49 St.), Gross. H. P. Hansen (46), Amtm. Tillisch (38). Agent Bruun (29) og Kammerraad Drewsen (28 St.)